andeˀn heˀn vanden raide ons genadˀ heˀn in brabant
want de voirsˀ voˀnissen ende executorieˀ dˀuuyt ge
struyt bijden selveˀ kaide van brabant gegeveˀ mochte
zijn seggenˀ voirts dat hij den offici vandˀ stadt dˀ
bij niet en behoefde te hebbenˀ gemerct dat hij was een
bode moegenˀ executie doen ende oft hij andˀs gedaen
hadde dan behoirde dat soude hem vinden tˀ plaet
als voeˀ ende hoe wel hij oic zijn besceyt vandˀ voirsˀ
voˀnisseˀ ende executorien bij hem niet en hadde Soe
waeˀn die nochtan in wesenˀ ende in handen van eˀnigen
andeˀn boden ons genedˀ heˀn met hem in dien van pˀtieˀ
wegen last hebbenˀ beclagenˀ hem oic vandˀ cleynich
die de voirsˀ joos hem als bode soude gedaen hebbeˀ
in dien dat de selve joos hem inden voirsˀ aentast niet
willichem hadde gegeven ende hem zijn dagge ontogeˀ
tot wat meyniˀgen soe hij seyt dat soude hem vinden
dˀaff de selve vandˀ wateˀ heˀ oic zijn actie resˀueerde tˀ
plaetsse als voeˀ in tijden ende wijlen sustineˀnde alsoe
tˀ ˀrien dat de voirsˀ joos gehacht soude bliven dˀop
de voirsˀ joes dupliceˀnde sustineˀnde mits den redenˀ voirsˀ
de ˀrie te voirdeˀ oick want bevonden soude wordden
dat de selve joos vanden voirsˀ gewijsden dˀaff jan vaˀdˀ
wateˀ rueˀnde was ende vandˀ gelueften bijdˀ selven
joese gedaen voldaen heeft soe hen dat benodˀ souder
tˀ plaetssen dˀ dat behoirde Es gewesen enˀ uutgesprokeˀ
den selven pˀtien bijden raide vander stadt hˀ op int laˀgeˀ
rijpelijck gelet zijnde dat de voirsˀ jan vanden wateˀ
den voirsˀ joese sculdich soude zijn vandˀ voirsˀ hachten
enˀ vroenten costel enˀ scadeloes tontslane behalven dat
de selve joes alhˀ cautie enˀ borchtocht stellen soude alhˀ
rechts te plegen ende tgewijsde te voldoene des de selve
vanden wateˀ met rechte op hem soude moegen vˀhalen
Ende want de selve jan vanden wateˀ heˀ in desˀ buten
rechte costumeˀ enˀ ouden ondˀhoudenˀ alhˀ in desˀ stadt
van gelijcken execucieˀ te doen mesgaen hadde tegen
de hooch ons genadˀ heˀn en zijndˀ stadt recht enˀ hij
oic willenˀ zijn execucie doen egheen besceyt van ons
genadˀ heˀn wegen van bevele enˀ hadde noch en liet